Ministru kabineta rīkojuma projekta

**„Grozījums Ministru kabineta 2014.gada 20.augusta rīkojumā Nr.433 „Par speciālās starpdisciplinārās komisijas izveidi Valsts drošības komitejas dokumentu izpētei”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 20.augusta rīkojuma Nr.433 “Par speciālās starpdisciplinārās komisijas izveidi Valsts drošības komitejas dokumentu izpētei” (turpmāk – rīkojums) 8.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | LPSR Valsts drošības komitejas zinātniskās izpētes komisija (turpmāk – komisija) tika izveidota ar rīkojuma 1.punktu, kas paredz izveidot speciālo starpdisciplināro komisiju bijušās Valsts drošības komitejas (turpmāk – VDK) dokumentu zinātniskai (tai skaitā vēsturiskai un juridiskai) izpētei, kā arī materiālā un morālā kaitējuma izvērtēšanai, ko bijusī VDK nodarījusi Latvijas Republikai un tās iedzīvotājiem.Šobrīd rīkojuma 3.punkts nosaka, ka komisijai tās pieņemtais reglaments ir jāsaskaņo ar izglītības un zinātnes ministru. Saskaņā ar Ministru kabineta 2015.gada 31.jūlija rīkojumu Nr.421 “Par Valsts drošības komitejas dokumentu zinātnisku izpēti” Izglītības un zinātnes ministrijai ir atļauts bez iepirkuma procedūras piemērošanas noslēgt vienošanos ar Latvijas Universitāti, lai nodrošinātu komisijai noteiktās zinātniskās izpētes procesa īstenošanu, kā arī ar to saistīto izdevumu segšanu un administrēšanu.Pamatojoties uz minēto rīkojumu, Izglītības un zinātnes ministrija 2015.gada 11.septembrī noslēdza ar Latvijas Universitāti vienošanos (Izglītības un zinātnes ministrijas uzskaites Nr.01-28/118), paredzot, ka Latvijas Universitāte nodrošinās komisijai noteiktās bijušās VDK dokumentu zinātniskās (tai skaitā vēsturiskās un juridiskās) izpētes procesu, kā arī materiālā un morālā kaitējuma izvērtēšanas, ko VDK nodarījusi Latvijas Republikai un tās iedzīvotājiem (turpmāk – pētījums), procesu, kā arī komisijas darba un pētījuma īstenošanai nepieciešamo izdevumu administrēšanu. Vienošanās izstrādes procesa gaitā Izglītības un zinātnes ministrija un Latvijas Universitāte vienojās, ka būtu nepieciešams izdarīt grozījumus rīkojuma 3.punktā, paredzot, ka komisija tās pieņemto reglamentu saskaņotu nevis ar izglītības un zinātnes ministru, bet gan ar Latvijas Universitātes rektoru, kā rezultātā tiktu īstenota Latvijas Republikas Satversmes 113.pantā un Zinātniskās darbības likumā noteiktā zinātniskās darbības brīvība un akadēmiskā autonomija (vienošanās 13.punkts). Nosacījums, ka Izglītības un zinātnes ministrija izdara grozījumu rīkojumā, mainot komisijas reglamenta saskaņotāju, ir noteikts vienošanās starp Izglītības un zinātnes ministriju un Latvijas Universitāti tekstā.Rīkojuma projekts veicinās komisijas īstenotās zinātniskās darbības autonomiju, kā arī ļaus komisijai pilnvērtīgi veikt tai ar rīkojumu nodotos uzdevumus.  |
| 3. | Projekta izstrādē iesaistītās institūcijas | Izglītības un zinātnes ministrija, Latvijas Universitāte, komisija. |
| 4. | Cita informācija |  Nav |

 Anotācijas II, III, IV, V un VI sadaļa – rīkojuma projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Latvijas Universitāte, komisija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija |  Nav |

 Izglītības un zinātnes ministre Mārīte Seile

Vīza: Valsts sekretāre Līga Lejiņa

25.09.2015 14:31

449

M.Strads 67047853

Maris.Strads@izm.gov.lv